સુરતની નવી સિવિલ હોસ્પિટલ ખાતે ડોક્ટર્સ હડતાળ પર ઉતર્યા છે. નવી સિવિલ ખાતે રેસિડેન્શિયલ ડોકટર પર હુમલો કરવામાં આવ્યો હતો અને આ હુમલો એક મૃતકના કુટુંબીજનોએ કર્યો હતો. બુધવારે મોડી રાત્રે દર્દીનું મોત થયું હતું. જો કે ગુરૂવારે બીજા તબક્કાના મતદાનને કારણે દિવસભર માધ્યમોમાં ચૂંટણી છવાયેલી રહેતા આ મામલો પ્રકાશમાં આવ્યો નહોતો. પરંતુ મૃતકના પરિવારજનોએ ડોક્ટર પર હુમલો કરતા ડોક્ટરોમાં રોષ વ્યાપી ગયો હતો અને ડોક્ટરનો સમગ્ર સ્ટાફ હડતાળ પર ઉતરી ગયો છે. ડોક્ટર્સે માંગણી કરી છે કે તેમને પૂરતી સુરક્ષા વ્યવસ્થા પૂરી પાડવામાં આવે. દરમિયાન પોલીસે મતૃકના પરિવારજનોમાંથી હુમલો કરનારા 7 લોકો સામે ફરિયાદ નોંધી છે.